**ZAPISNIK**

**sa 5. sjednice Školskog odbora OŠ Čista Velika**

5. sjednica Školskog odbora OŠ Čista Velika (u daljnjem tekstu: Školski odbor) održana je 01. listopada 2013. godine u prostorijama OŠ Čista Velika, u Čistoj Velikoj s početkom u 09:10 sati.

Sjednici su nazočni: Andrijana Šunjara, predsjednica Školskog odbora; Magdalena Biluš, Neven Storić, Ante Škarić, članovi; Marijan Belamarić, ravnatelj, Silvio Šoda, tajnik škole i Gordana Ledenko, sindikalna povjerenica.

Nisu nazočni: Ante Tabula, Luka Bilać i Šime Šunjerga.

Za zapisničara je postavljen Silvio Šoda.

Predsjednica Školskog odbora je otvorila sjednicu, pozdravila nazočne članove i konstatirala da je broj članova dovoljan za pravovaljano održavanje sjednice i glasanje po pojedinim točkama.

Predložen je i usvojen slijedeći:

**DNEVNI RED:**

1. Usvajanje zapisnika sa 4. sjednice
2. Izvješće o realizaciji Godišnjeg plana i programa za školsku godinu 2012./2013.
3. Izvješće o realizaciji Školskog kurikuluma za školsku godinu 2012./2013.
4. Prijedlog Godišnjeg plana i programa za školsku godinu 2013./2014.
5. Prijedlog Kurikuluma za školsku godinu 2013./2014.
6. Razno

**Ad. 1**. Na zapisnik sa 4. sjednice Školskog odbora gosp. Ante Škarić je imao primjedbu da je pogrešno uneseno u zapisnik kod točke 2., a u svezi sa glasanjem oko suglasnosti za zapošljavanje učiteljice tjelesnog Antonije Živković Radnić. Prema tvrdnji gosp. Škarića, odluka nije bila jednoglasna jer je gosp. Ante Tabula bio suzdržan. Nitko od ostalih članova nije imao primjedbu na zapisnik, te je zapisnik usvojen.

**Ad.2. i Ad. 3.** Pedagoginja je putem prezentacije upoznala članove Š.O. sa realizacijom Godišnjeg plana i programa i školskog Kurikuluma za šk. god. 2012./2013. i ustvrdila da su sve bitne stavke Plana i programa ostvarene, te da je školski Kurikulum također ostvaren. Nitko od nazočnih članova nije imao primjedbe te je točka jednoglasno usvojena.

**Ad.4. i Ad.5.** Članovi Školskog odbora su dobili na uvid prijedlog Školskog plana i programa i Školskog kurikuluma za šk. god. 2013./2014. Nakon kraćeg izlaganja pedagoginej, nitko od članova nije imao primjedbe te je i ova točka jednoglasno usvojena.

**Ad.6.** Pod točkom Razno, ravnatelj i članovi Š.O. odbora osvrnuli su se na događanja u svezi sa „Inicijativom za našu dicu“ i sastankom kod Župana, na kojem su bili ravnatelj škole i gosp. Ante Škarić ispred Vijeća roditelja. Ravnatelj je također upoznao članove Š.O. sa dopisom Nacionalnog centra za vanjsko vrednovanje (KLASA: 602-02/13-01; URBROJ: 2182/1-12/1-6-13-196, od 03. 09. 2013.) u kojem je bila povratna informacija o procesu samovrednovanja u kojem je škola sudjelovala u prošloj školskoj godini.

Sjednica je završila u 10.22.

**Zapisničar: Predsjednica ŠO:**

**\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_**

Silvio Šoda Andrijana Šunjara

**KLASA:** 602-11/13-01

**URBROJ:** 2182/1-13/1-6-13-146

U Čistoj Velikoj, 04. 09. 2013.